"Καταγγέλλουμε την κυβέρνηση και την αστυνομία για το όργιο βίας και τρομοκρατίας που εξαπέλυσαν ενάντια στον αγωνιζόμενο λαό. Καταγγελλούμε την προσπάθεια να στηθεί σκηνικό “νέας Marfin” με την απόπειρα εμπρησμού πολυκαταστατήματος από άτομα ξένα προς το σώμα της διαδήλωσης. Τα περιφρουρημένα μπλοκ των διαδηλωτών ήταν αυτά που με ψυχραιμία και χωρίς να δημιουργηθεί πανικός έσβησαν την φωτιά και απέτρεψαν την προβοκάτσια. Αντίθετα η αστυνομία την ίδια στιγμή επιτέθηκε στην διαδήλωση με χημικά και κρότου-λάμψης χτυπώντας και συλλαμβάνοντας στο σωρό.